b'\n_START_ARTICLE_\nPamokslininkas su kulkosvaid\xc5\xbeiu\n_START_SECTION_\nSantrauka\n_START_PARAGRAPH_\nKol Semas s\xc4\x97d\xc4\x97jo kal\xc4\x97jime, jo \xc5\xbemona Lyn met\xc4\x97 striptizo \xc5\xa1ok\xc4\x97jos u\xc5\xbesi\xc4\x97mim\xc4\x85, susirado nuolatin\xc4\xaf darb\xc4\x85 bei prad\xc4\x97jo lankytis ba\xc5\xbeny\xc4\x8dioje. Semui tai nepatinka, ta\xc4\x8diau viskas staiga pasikei\xc4\x8dia, kai jis su draugu Doniu suorganizuoja apipl\xc4\x97\xc5\xa1im\xc4\x85. \xc5\xa0is pavyksta, o vyrai sprukdami paima pakeleiv\xc4\xaf. Jis staiga u\xc5\xbepuola juos su peiliu ir Semas kelis kartus jam smogia. K\xc5\xabn\xc4\x85 jie i\xc5\xa1meta pakel\xc4\x97je, ta\xc4\x8diau \xc4\xafvykdyta \xc5\xbemog\xc5\xbeudyst\xc4\x97 sukre\xc4\x8dia Sem\xc4\x85 ir jis nusprend\xc5\xbeia keistis: pradeda lankyti ba\xc5\xbeny\xc4\x8di\xc4\x85, susiranda darb\xc4\x85, atsikrato priklausomyb\xc4\x97s narkotikams ir atpratina nuo j\xc5\xb3 Don\xc4\xaf. Netrukus su\xc5\xbeino, kad j\xc5\xb3 u\xc5\xbepuolikas i\xc5\xa1gyveno, ir tai palaiko Dievo \xc5\xbeenklu._NEWLINE_Semas \xc4\xafkuria savo statybos \xc4\xafmon\xc4\x99, \xc5\xa1eima persikrausto \xc4\xaf naujus namus, ta\xc4\x8diau jo gyvenimas v\xc4\x97l pasikei\xc4\x8dia, i\xc5\xa1girdus pamokslinink\xc4\x85 kalbant apie ken\xc4\x8dian\xc4\x8dius Ugandos gyventojus. Semas nusprend\xc5\xbeia vykti \xc4\xaf Afrik\xc4\x85._NEWLINE_\xc4\x8cia dirbdamas statybose susipa\xc5\xbe\xc4\xafsta su karininku Dengu ir pamato sukre\xc4\x8diant\xc4\xaf pilietinio karo baisum\xc4\x85. Gr\xc4\xaf\xc5\xbe\xc4\x99s namo, Semas imasi statyti ba\xc5\xbeny\xc4\x8di\xc4\x85 visuomen\xc4\x97s atstumtiesiems, o nerad\xc4\x99s jai pamokslininko\xc2\xa0\xe2\x80\x93 pats joje pamokslauti._NEWLINE_Antruoju Semo projektu tampa vaik\xc5\xb3 namai Ugandoje. \xc4\xaesigyj\xc4\x99s \xc5\xbeem\xc4\x97s, pradeda statybas, nors vietos vald\xc5\xbeia tai vertina nepatikliai. Netrukus sukil\xc4\x97liai sudegina vis\xc4\x85 stovykl\xc4\x85, ta\xc4\x8diau Semas v\xc4\x97l visk\xc4\x85 atstato. Jis nuolatos gr\xc4\xaf\xc5\xbeta namo, kur bando rinkti aukas, ta\xc4\x8diau tai sekasi vis sunkiau. Verslas apleid\xc5\xbeiamas, \xc5\xa1eima pradeda pyktis, o nuolatiniai sukil\xc4\x97li\xc5\xb3 puldin\xc4\x97jimai ver\xc4\x8dia griebtis ginklo. Kova atrodo be pabaigos, ta\xc4\x8diau Semas, \xc4\xaftik\xc4\x97j\xc4\x99s savo misija, atsisko visko, net \xc5\xa1eimos nam\xc5\xb3 ir statyb\xc5\xb3 verslo, kad tik gal\xc4\x97t\xc5\xb3 pagelb\xc4\x97ti na\xc5\xa1lai\xc4\x8diais likusiems vaikams.\n_START_SECTION_\nApdovanojimai\n_START_PARAGRAPH_\nChriso Cornellio daina \xe2\x80\x9eThe Keeper\xe2\x80\x9c buvo nominuota Auksiniam gaubliui.'